recursal/SuperWikiNEXT-32B huggingface dataset:
**מיקרוונאטור** (שם מדעי: ***Microvenator***; מילולית: "צייד קטן") הוא סוג של דינוזאור תרופוד קטן שחי במשך הקרטיקון התחתון של אמריקה הצפונית לפני 110 מיליון שנה מזמננו. הסוג תואר ב-1970 בידי החוקר ג'ון אוסטרום (אנ').

מאפיינים
--------

המאובנים של דינוזאור זה התגלו בתצורת קלוברלי (אנ') במונטנה והתגלה ממנו שלד כמעט שלם של דינוזאור קטן מהקבוצה אובירפטורוזאוריה. אף על פי שהיה קטן מאוד, באורך 1.5 מטר, חלק מהחוקרים סוברים שמדובר בפרט צעיר ופרט בוגר הגיע לאורך של 3 מטרים. הוא היה בעל קסדה גרמית מעל ראשו והיה בעל מקור עם מעט שיניים ובעל זרועות קצרות, אולי מכוסות בנוצות.

במקור סברו שהיה גם בעל שיניים חדות שהתגלו לצידו, בהמשך התברר שמדובר בממצאים של דיינוניכוס. כמה מממצאיו נשלחו למוזיאון של אוניברסיטת ייל שבניו הייבן, קונטיקט.

בשל גילו הקדום יחסית הוא נחשב לאחד מראשוני האובירפטורוזאורים, אך כיום משייכים אותו למשפחה קנגנתיים לצד הצ'ירוסטנוטס והגיגנטורפטור.

קישורים חיצוניים
----------------

ויקישיתוף מדיה וקבצים בנושא **מיקרוונאטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
חברת **Netgear** היא חברה אמריקאית, אשר נוסדה ב-1996 ומתמחה בחומרת רשת כגון: נתבים, נקודות גישה, מתגים, אמצעי אחסון על רשת, ציוד לבית חכם, מודמים סלולריים לדור הרביעי ועוד.

החברה מוכרת את הציוד שלה ברחבי העולם באמצעות 45,000 חנויות, 36,000 משווקים וכן ספקיות התקשורת המקומיות.

המתחרים העיקריים של Netgear הם: Linksys,‏ Belkin,‏ D-Link,‏ אפל ו-Asus.

היסטוריה
--------

הרעיון להקמת Netgear היה של פטריק לו (Patrick Lo), אשר למד הנדסת אלקטרוניקה ועבד עד 1995 בחברת HP. לאחר שעזב את HP, לו החל לעבוד בחברת Bay Networks אשר מכרה ציוד תקשורת לשוק העסקי, והתמקדה בארגונים גדולים. המתחרה של Bay Networks באותה תקופה הייתה חברת Cisco.

לו זיהה שיש פוטנציאל בשוק העסקים הקטנים והמשתמשים הביתיים, בכך שניתן לספק להם ציוד תקשורת אשר יאפשר להם להתחבר עם מספר מחשבים, באמצעות חשבון אינטרנט אחד. לו הצליח לשכנע את מנהליו ב-Bay Networks להתמקד בשוק זה, למכור ללקוחות אלה ציוד תקשורת זול וקל להתקנה. בעקבות כך הוקמה חברת Netgear בינואר 1996 כחברה בת של Bay Networks.

באותה שנה החלה Netgear לשווק מוצרים לשוק העסקים הקטנים בארצות הברית, יפן וגרמניה. המוצרים הראשונים של החברה היו רכזת במהירות 10 מגה, מתג ונתב ISDN.

בשנת 1998 Netgear נמכרה לחברת Nortel והפכה לחברת בת שלה, כאשר לו נשאר בתפקיד מנכ"ל החברה. בשנת 2000 ביצעה Nortel ספין אוף וניתקה את חברת Netgear מבעלותה. בשנת 2003 החברה הונפקה בנאסד"ק.

מוצרים
------

לחברה מגוון רחב של מוצרי תקשורת לעסקים ומשתמשים ביתיים, העיקריים הם:

### מתגים

מתג מסדרת ProSafe
מתגים מסדרת ProSafe למגזר העסקי, המתגים עם אחריות חומרה לכל החיים, בתנאי שהמשתמש הוא הבעלים המקורי של הציוד.

מתגים מסדרת SOHO למגזר הביתי.

### נתבים

נתב נטגיר
לחברה נתבים המותאמים לצרכים שונים (משחקי רשת, הזרמת HD וכדומה), והם תומכים בכל תקני ה-WiFi הנפוצים.

### אמצעי אחסון ברשת

משנת 2007 החברה מוכרת ציוד NAS למגזר העסקים הקטנים ולמשתמשים ביתיים, הציוד מאפשר גיבוי באמצעות הרשת.

יצרנים
------

חלק ממוצרי החברה מיוצרים במיקור חוץ בסין, וייטנאם וטאיוואן, על ידי חברות שונות כמו פוקסקון, Pegatron, Wistron New Web Networks.

קישורים חיצוניים
----------------

ויקישיתוף מדיה וקבצים בנושא **Netgear** בוויקישיתוף
* אתר האינטרנט הרשמי של Netgear (באנגלית)
* Netgear, ברשת החברתית טוויטר
* Netgear, ברשת החברתית LinkedIn
* Netgear, סרטונים בערוץ היוטיוב
* מידע עסקי על חברת Netgear באתרים Yahoo! Finance • MarketWatch • CNN Money • Bloomberg Business (באנגלית)
* Netgear, בגוגל פיננסים

* Netgear, באתר Crunchbase (באנגלית)
* Netgear, באתר EDGAR של הודעות ל-SEC (באנגלית)

הערות שוליים
------------

1. 1 2 3 4 5 6  Annual Report 2013
2. ↑  פרופיל החברה, באתר ביזפורטל
3. ↑  Corporate Overview, אוקטובר 2014, עמוד 31
4. ↑  2013 Analyst Day Presentation
5. 1 2 3 4  NETGEAR, Inc. - Company Profile, Information, Business Description, History, Background Information on NETGEAR, Inc.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 9337 6794

 |
**Netsh** היא פקודה בחלונות XP, חלונות ויסטה, חלונות 7 וחלונות 10 המאפשרת לשנות את הגדרות הרשת של מחשב מקומי או מרוחק. הפקודה היא כלי עזר (utility) שניתן להפעיל משורת הפקודה ופועלת כמעטפת פקודה שבה ניתן לשנות את הגדרות המערכת מתוך שורת הפקודה.

הפקודה מקושרת עם רכיבים אחרים במערכת ההפעלה באמצעות קובצי DLL, כאשר כל קובץ מספק לפקודה סט של פונקציות שנקראות contexts, אשר פועלות על רכיב מסוים במערכת ההפעלה. באופן זה, ניתן להרחיב את הפקודה באופן דינמי.

בין היתר, הפקודה מאפשרת לשנות או להוסיף כתובת IP במחשב, לשלוט על הגדרות מחסנית ה-TCP/IP, לשלוט על הגדרות הפיירוול של חלונות ועוד. הפקודה גם תומכת ב-IPv6.

אחד השימושים הנפוצים ב-Netsh הוא איפוס המחסנית של TCP/IP לברירת המחדל, פעולה אשר דרשה התקנה מחדש של התקן ה- TCP/IP בחלונות 98.

שם הפקודה הוא הלחם בסיסים של המילים Network ו-Shell.

דוגמאות
-------

שימוש לדוגמה:

```
netsh interface ip reset C:\resetlog.txt
```

הגדרת כתובת IP קבועה:

```
netsh interface ip set address local static 123.123.123.123 255.255.255.0 
```

הגדרת שתי כתובות IP קבועות על כרטיס רשת אחד:

```
netsh interface ip set address local static 123.123.123.123 255.255.255.0
netsh interface ip add address local 234.234.234.234 255.255.255.0

```

הגדרת כתובת IP דינאמית:

```
netsh interface ip set address name="Local Area Connection" source=dhcp
```

הצגת הגדרות IPv6:

```
netsh interface ipv6 show address
```

קישורים חיצוניים
----------------

* 

* אתר האינטרנט הרשמי של Netsh
* Netsh, באתר מיקרוסופט
**כף הדסון** (באנגלית: **Cape Hudson**) הוא לשון יבשה, המהווה את הקצה הצפוני של חצי האי מוסון, בחוף ג'ורג' החמישי, בארץ ג'ורג' החמישי שבאנטארקטיקה.

היסטוריה
--------

### גילוי ומיפוי לשון היבשה

אזור זה נצפה לראשונה ב-19 בינואר 1840, על ידי הצוות של לוטננט ויליאם ל. הדסון (William L. Hudson) אשר שירת על אוניית צי ארצות הברית פיקוק (USS Peacock), במהלך משלחת החקר של ארצות הברית (United States Exploring Expedition ) בפיקודו של צ'ארלס וילקס, בין השנים 1838–1842.

חצי האי מוסון (וכן כף הדסון) צולמו מהאוויר ומופו לראשונה על ידי פיליפ לו ממשלחת החקר האנטארקטית הלאומית של אוסטרליה בפברואר 1959.

### מקור השם

וילקס קרא לכף על שמו של הדסון.

במהלך המיפוי שבוצע על ידי פיליפ לו, וכן מחקר שערך ב. למברט (B.P. Lambert) בהתבסס על תצלומי האוויר של צי ארצות הברית, ועל תצלומי אוויר שצולמו על ידי משלחת החקר האנטארקטית הלאומית של אוסטרלי בשנת 1959 הגיעו השניים למסקנה כי לשון יבשה זו היא לשון היבשה אליה התכוון וילקס, ובהתאם קראו לה בשם זה במפותיהם.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 268
• Frezzotti, M. Cimbelli, A. & Ferrigno, J. (1998), **Ice-front change and iceberg behaviour along Oates and George V Coasts, Antarctica, 1912-96**, Annals of Glaciology, 27, 643-650. doi:10.3189/1998AoG27-1-643-650
• Schodlok, M. P. D. Menemenlis, and E. J. Rignot (2016), **Ice shelf basal melt rates around Antarctica from simulations and observations**, J. Geophys. Res. Oceans, 121, 1085– 1109, doi:10.1002/2015JC011117.

קישורים חיצוניים
----------------

* כף הדסון באתר הסקר הגאולוגי של ארצות הברית
* כף הדסון באתר הגאזט האנטארקטי של ממשלת אוסטרליה
* כף הדסון באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5  מידע גאוגרפי והיסטורי
ציור של אנטואן וירץ' בו נראה אדם נקבר בחיים
**קבורה בחיים** (או **קבורה צ'צ'נית**) היא שיטת רצח ודרך להוצאה להורג. הנקבר צפוי למות מחנק (שאיפת עפר או לחץ משניק על בית החזה), או במקרים אחרים - מרעב, מצמא או מאובדן חום גוף באקלים קר או מחום יתר בתוך האדמה. 

קבורה בחיים הייתה עונשן של הבתולות הווסטליות אשר הפרו את נדר ההתנזרות. במצרים העתיקה ובסין קברו יחד עם המלך את משרתיו, כדי שיוכלו לשרת אותו גם בעולם הבא.

הערבים בתקופה הקדם אסלאמית נהגו לקבור את בנותיהן בעודן חיות (וואד אל-בנאת), כשאלו היוו מעמסה כלכלית גדולה מידי.

במהלך מלחמת העולם השנייה נהגו הנאצים לקבור חיים עשרות ומאות גברים, נשים וטף, בהם יהודים. השיטה שימשה כאמצעי זול לרצח המוני, ואף כשעשוע עבור החיילים והיא התבצעה בדרך כלל בכפרים נידחים.

לעיתים קבורה בחיים היא תוצאה של טעות - הכרזה על אדם כמת בעוד הוא חי ומחוסר הכרה. במהלך המאה ה-18 חייבו מדינות מסוימות באירופה המתנת מספר ימים בטרם הבאתו של אדם מת לקבורה, כדי לוודא את מותו ולהבטיח שלא ייקבר חי. כמו כן, בחלק מהמדינות הותקנו פעמונים בבתי הקברות, וחוט היה נקשר אל ענבל הפעמון, ומגיע עד לידו של המת, והיה מוצב שומר לילה על מנת שבמקרה שהפעמון יצלצל, יזעיק השומר את אנשי העיר והם יחלצו את הנקבר. מכאן מגיעים הביטויים האנגליים saved by the bell ו- graveyard shift, שכן אם אדם אמנם היה נקבר חי אזי הציפיה היתה שהוא יזיז את ידו ויגרום לפעמון לצלצל ולהציל את חייו. שנית, אותו אדם שהיה אמור להישאר ליד הקבר ולשמוע את הפעמון במקרה הצורך, עשה זאת לרוב במשך הלילה ולכן כיום משמרת לילה מכונה בסלנג באנגלית graveyard shift.

קישורים חיצוניים
----------------

ויקישיתוף מדיה וקבצים בנושא **קבורה בחיים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292683705171
* LCCN: sh85018081

 |
**NNTP** (ראשי תיבות של: **Network News Transfer Protocol**) הוא פרוטוקול תקשורת המשמש בעיקר להבאה ופרסום הודעות קבוצות דיון (Usenet) בעת התקשורת עם שרת המספק את השרות. הפרוטוקול משמש גם לסנכרון ההודעות בין השרתים השונים המציעים שירות זה. את RFC 977, תקן הפרוטוקול, השלימו בריאן קנטור מאוניברסיטת קליפורניה בסן דייגו ופיל לפסליי מאוניברסיטת קליפורניה בברקלי במרץ 1986.

לרוב, פורט ה-TCP מס' 119 שמור בעבור שירות ה-NNTP. בעת ההתחברות מאובטחת בעזרת SSL, משתמשים בפורט TCP מס' 563. צורת התחברות זו לעיתים נושאת את השם **NNTPS**.

היסטוריה
--------

במקור, קבוצות הדיון פותחו מסביב לפרוטוקול ה-UUCP, כשרוב העברות המאמרים נעשו בתקשורת טלפונית ישירה לשרת. הקוראים והכותבים היו מתחברים למחשב אשר אירח את קבוצת הדיון, כשהם קוראים וכותבים ישירות לכונן הקשיח של השרת.

בהמשך, כאשר השימוש ברשתות המקומיות ובאינטרנט נעשה שכיח יותר, עלה רצון לאפשר לתוכנות הקוראות בקבוצות הדיון לרוץ על מחשבים אישיים, כמו גם רצון להשתמש באינטרנט כדי לטפל בהעברות המאמרים. היות שלרוב מערכות קבצים רשתיות התואמות לאינטרנט לא היו זמינות, הוחלט לפתח פרוטוקול חדש אשר ידמה לפרוטוקול ה-SMTP אך יהיה מותאם לטיפול בקבוצות הדיון - זהו פרוטוקול ה-NNTP.

ראו גם
------

* מונחים ברשת מחשבים

קישורים חיצוניים
----------------

* RFC 977 - הגדרת הפרוטוקול
* RFC 1036 - הגדרת מבנה ההודעה
פירוש נוסף ערך זה עוסק בלשון יבשה בארץ אלזוורת' שבאנטארקטיקה. אם התכוונתם למשמעות אחרת, ראו כף דייוויס.

אין לבלבל עם אין לבלבל ערך זה, העוסק בלשון יבשה בארץ אלזוורת' שבאנטארקטיקה, עם הערך "כף דייוויס (מישור אדוארד השמיני)", העוסק בלשון יבשה באדמת מק. רוברטסון שבאנטארקטיקה.

מפת האי ת'רסטון.
תצלום לוויין של האי ת'רסטון.
**כף דייוויס** או **קייפ דייוויס** (באנגלית: **Cape Davies**) היא לשון יבשה מכוסה קרח, הממוקמת בקצה הצפון-מזרחי של חצי האי יוז, בארץ אלזוורת' שבאנטארקטיקה.

היסטוריה
--------

### מיפוי חצי האי

חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שם פרנק דייוויס (Frank Davies), שהיה פיזיקאי, במסגרת משלחת בירד לחקר אנטארקטיקה (Byrd Antarctic Expedition) שחקרה את אנטארקטיקה, בפיקודו של ריצ'רד בירד בין השנים 1928–1930.

לקריאה נוספת
------------

• National Imagery and Mapping Agency 2002, **Sailing Directions (planning Guide) and (enroute) for Antarctica**, P 154

קישורים חיצוניים
----------------

* כף דייוויס באתר הסקר הגאולוגי של ארצות הברית
* כף דייוויס באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7 8  מידע גאוגרפי והיסטורי
**אריה לב סטולמן** (נולד ב־1954), רופא וסופר יהודי-אמריקאי יליד קנדה.

קורות חיים
----------

סטולמן נולד בעיירה וינדזור בקנדה במשפחה דתית מודרנית. סבו, הרב יצחק סטולמן, היה אחד מהרבנים החשובים בארצות הברית. אביו, הרב פרופ' שלמה סטולמן, בנו של הרב יצחק סטולמן, היה רב הקהילה בווינדזור, ופרופסור לספרות אנגלית באוניברסיטה המקומית. בתחילת שנות התשעים עלו הוריו והתיישבו בירושלים. סטולמן למד בישיבה ומשם המשיך לבית הספר לרפואה ע"ש אלברט איינשטיין. כיום הוא רופא נוירו-רדיולוג בבית החולים הרי סיני בניו יורק, ובמקביל לכך עוסק בכתיבה. את ספרו הראשון, "נהר פרת הרחוק", הוציא בשנת 1997. הספר, שתורגם לעברית על ידי נעמי פריי ויצא בהוצאת מעריב, עוסק בחייו של נער הגדל כבן יחיד בבית רב הקהילה בווינדזור ולומד במשך השנים על זכרונות השואה של הוריו.

אחרי "נהר פרת הרחוק" כתב סטולמן ופרסם רומן נוסף בשם "The Illuminated Soul" בשנת 2002 ואוסף סיפורים בשם "The Dialogues of Time and Entropy" בשנת 2003. 

סטולמן הוא הומוסקסואל גלוי, ובן זוגו מאז 1980 הוא המלחין טוביאס פיקר, שהאופרה שלו, "טרגדיה אמריקאית", הוצגה במטרופוליטן אופרה בסוף 2005.

סטולמן מרבה לבקר בישראל. מאז שנות השישים הספיק לבקר בישראל יותר מארבעים פעמים. במשך השנים התרחק מחיי הדת, אך לא מן היהדות. הרקע היהודי שלו איתן והוא משתדל לשמר את הקשר עם החיים היהודיים.

קישורים חיצוניים
----------------

* 

* אתר האינטרנט הרשמי של אריה לב סטולמן
* אריה לב סטולמן, דף שער בספרייה הלאומית
* "ונהר יצא מעדן להשקות את הגן", גלעד סרי לוי על הספר "נהר פרת הרחוק"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268550705171
* GND: 118141937
* LCCN: n97006571
* VIAF: 5720375
* WorldCat (עם VIAF): 5720375

 |
**בריידן תומסון** (באנגלית: **Bryden Thomson**; ‏16 ביולי 1928 – 14 בנובמבר 1991) היה מנצח סקוטי.

ביוגרפיה
--------

תומסון נולד באייר שסקוטלנד ב-16 ביולי 1928. עמד בראש כמה תזמורות בריטיות, ביניהן התזמורת הסימפונית הצפונית של ה-BBC, התזמורת הסימפונית הוולשית של ה-BBC ותזמורת אלסטר. כמו כן כיהן לזמן קצר כמנצח הראשי של התזמורת הסקוטית הלאומית, הסקוטי השני שכיהן במשרה זו.

תומסון היה פרשן מושבע של מוזיקה בריטית: המחזור השלם של הסימפוניות מאת ארנולד באקס בניצוחו, שיצא בחברת ההקלטות צ'אנדוס, זכה להערכה רבה. תומסון הקליט גם את המוזיקה התזמורתית של ראלף ווהן ויליאמס. לדעת מבקרים רבים, הקלטותיו האחרונות לסימפוניות ה-4 וה-6 של קרל נילסן הן בין הפרשנויות הטובות ביותר ליצירות אלה. הקלטותיו של תומסון את הפואמות הסימפוניות של באקס ויצירות תזמורתיות אחרות יצאו לאחרונה מחדש על גבי תקליטורים.

קישורים חיצוניים
----------------

* בריידן תומסון, באתר ספוטיפיי
* בריידן תומסון, באתר AllMusic (באנגלית)
* בריידן תומסון, באתר MusicBrainz (באנגלית)
* בריידן תומסון, באתר Discogs (באנגלית)
* ביוגרפיה של תומסון באתר "Bach Cantatas"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007434279605171
* BnF: cb13900425k (data)
* GND: 134601416
* ISNI: 0000 0001 0788 6340
* LCCN: n82042931
* MusicBrainz: 8c72d38d-55e5-4227-b626-db1977a44d04
* NKC: pna2008444833
* NTA: 070146802
* SNAC: w6hb31qw
* SUDOC: 080493084
* VIAF: 121829641
* WorldCat: lccn-n82042931

 |
**מפרצון קריסטל** או **מצר קריסטל** (באנגלית: **Crystal Sound**) הוא מצר ים או מפרצון בחוף גרהאם - חוף בארץ גרהאם, בחצי האי האנטארקטי שבאנטארקטיקה.

המפרצון ממוקם בין החלק הדרומי של איי ביסקו לבין חופי ארץ גרהאם.

מצר הים שבין כף אוונסן לכף לבלון מהווה את הגבול הצפוני של המפרצון(את פתחו של המצר), ונקודת הולדפאסט, האי רו, האי ליאר ואיי סילאר מהווים את הגבול הדרומי של המצר.

היסטוריה
--------

שמו של המצר ניתן לו בשנת 1960 על ידי הוועדה המייעצת לשמות אנטארקטיים של בריטניה.

השם ניתן בשל העובדה שאתרים רבים בשטח המפרצון (איים, קבוצות איים, שוניות, מדפי קרח) נקראים על שם חוקרים שחקרו את המבנה של גבישי הקרח.

באנגלית "קריסטל" משמעו "גביש". מצפון למפרצון שמות של אתרים רבים נקראים על שם פיזיולוגים.

לקריאה נוספת
------------

• Piñones, Andrea & Hofmann, Eileen & Dinniman, Michael & Klinck, John. (2011), **Lagrangian simulation of transport pathways and residence times along the western Antactic Peninsula**, Deep-sea Research Part Ii-topical Studies in Oceanography - DEEP-SEA RES PT II-TOP ST OCE. 58. 1524-1539. 10.1016/j.dsr2.2010.07.001

קישורים חיצוניים
----------------

* מידע כללי
* מפרצון קריסטל באתר הסקר הגאולוגי של ארצות הברית
* מפת אזור מפרצון קריסטל
* תצלום לוויין של אזור מפרצון קריסטל

הערות שוליים
------------

1. 1 2 3 4 5  מידע גאוגרפי והיסטורי מאתר הסקר הגאולוגי של ארצות הברית

| מפרצון קריסטל |
| --- |
| קבוצות איים: | ברנל • נאקאיה • סילאר • פאולר • פואולינג • ריד |
| איים: | דוידסון • וולאן • לוי • רו |
| שוניות: | שונית דניסון • סלעי מאטסויאמה |
| קרחון הדום (הדום קרח): | הדום הקרח סטפן |
ורשאבה צנטראלנה
תחנת הרכבת Warszawa Powiśle שחודשה והוסבה לאחרונה לבר שכונתי
**פיוטר פאוול שימניאק** (**Piotr Pawel Szymaniak**;‏ 28 ביוני 1911 – 18 באוגוסט 1967) היה אדריכל פולני שהתפרסם בעיקר הודות לתכנון תחנות הרכבת בוורשה ובכלל זה התחנה המרכזית.

ביוגרפיה
--------

שימניאק נולד בוורשה. ב-1930 החל את לימודי האדריכלות בפקולטה לאדריכלות באוניברסיטה לטכנולוגיה בוורשה יחד עם ארסניוש רומנוביץ שהפך בהמשך לשותפו המקצועי. ב-1934 השתלב במקצוע במשרד אדריכלים מקומי. ב-1938 זכה עם חברו רומנוביץ ועם חבר שלישי, לתכנן את הביתן הפולני לתערוכה העולמית שהתקיימה שנה לאחר מכן בניו יורק. באותה שנה השלימו את עיצובה של מסעדה בזאקופנה.

עם פרוץ מלחמת העולם השנייה והכיבוש הגרמני, עבדו השניים ברשות הרכבות הגרמנית בורשה ותכננו בין השאר את תחנת הרכבת המרכזית של העיר. ב-1944 הועבר שימניאק למחנה כפייה נאצי בברלין שם עבד במשרד התכנון של רשת הרכבות הגרמנית.

לאחר המלחמה, הצטרפו רומנוביץ ושימניאק למאמץ הלאומי ועבדו על חידוש העיר שנהרסה כמעט כליל במהלך המלחמה. ב-1946 זכו השניים בפרס הראשון בתחרות לתכנון התחנה המרכזית של העיר. הפרויקט נבנה בסוף רק בתחילת שנות השבעים והושלם ב-1976, אך עד אז תכננו את שאר שבע התחנות לאורך הקו. במקביל תכננו גם מספר מבנים שאינם קשורים לתחום הרכבות, כמו מרכז לספורט ימי עבור ימק"א ומתחם מגורים (שניהם בורשה). 

ב-1967 נפטר לפתע שימניאק ורומנוביץ המשיך לעבוד, תוך שהוא מתמקד בהמשך השלמת פרויקט תחנות הרכבת וכן כיועץ בתחום תכנון מתקני רכבות בפולין ובשאר מדינות באירופה. 

בניין התחנה המרכזית בורשה (ורשאבה צנטראלנה) שנחנך ב-1976 לאחר עיכובים רבים, הוא נקודת ציון עירונית בבירת פולין ומרכז תחבורתי המשלב תחנות רכבת ארציות ופרבריות. מאז זכייתם בתחרות, עברה התוכנית שינויים משמעותיים, אך העיצוב הסופי נותר נאמן להצעה האחרונה שהספיקו השניים להציג, קודם לפטירתו של שימניאק. מאז פתיחתה חלו מספר שינויים בבניין, אך הם לא פגעו בצורתו החיצונית. עליית ערך הקרקע במרכז העיר הביא ליוזמות להריסת הבניין, אך התחזקות המודעות למורשת האדריכלית הפולנית פסלו את היוזמות והבניין נחשב היום לאחד מהמבנים הייצוגיים ביותר לאדריכלות הפולנית של המאה העשרים.

קישורים חיצוניים
----------------

* מיכאל יעקובסון: סקירה אדריכלית מצולמת של בניין תחנת הרכבת ורשבה פובישלה בורשה, באתר 'חלון אחורי', 25 בנובמבר 2015
פירוש נוסף ערך זה עוסק בסוג של משחק. אם התכוונתם למשמעות אחרת, ראו SOS (פירושונים).דוגמה ללוח משחק SOS שעדיין לא הסתיים.
**SOS** הוא משחק עט ונייר עבור שני שחקנים או יותר. המשחק דומה לאיקס עיגול ולמשחק קווים וריבועים, אך הוא מורכב יותר. זהו משחק קומבינטורי כאשר הוא משוחק עם שני שחקנים. במונחים של תורת המשחקים, זהו משחק סכום אפס, דינמי, בעל ידיעה שלמה.

מהלך המשחק
----------

המשחק מתנהל על לוח ריבועי של משבצות, שגודלו 3x3 לכל הפחות. כל שחקן בתורו מוסיף או את האות "S" או את האות "O" לאחת המשבצות הריקות. אין דרישה מאף שחקן כי ישתמש באותה האות בכל תור. מטרת המשחק עבור כל שחקן היא לנסות ליצור רצף ישר של "SOS" בין שלוש משבצות סמוכות (אופקית, אנכית או באלכסון), וליצור רצפים רבים ככל הניתן. אם שחקן מצליח ליצור רצף של "SOS", הוא זוכה בתור נוסף, וממשיך לשחק כל עוד הוא ממשיך ליצור רצפים של "SOS". לאחר כל מהלך שבו שחקן לא מצליח ליצור רצף שכזה - התור עובר לשחקן הבא בתור.

ניתן לבצע מעקב אחרי הרצפים שכל אחד מהשחקנים עשה על ידי, למשל, הקפת רצף בעיגול עבור שחקן אחד, ומתיחת קו עבור השחקן השני. המשחק מסתיים ברגע שכל המשבצות מלאות, והזוכה הוא השחקן שצבר את מספר הרצפים הגדול ביותר. אם הלוח מתמלא ומספר הרצפים של כל שחקן הוא זהה, אז המשחק מסתיים בתיקו.

לחלופין, ניתן לשחק את המשחק כך שהשחקן הראשון שמצליח ליצור רצף של "SOS" הוא הזוכה, ואם אף שחקן לא מצליח ליצור רצף כזה - המשחק מסתיים בתיקו.

קישורים חיצוניים
----------------

* "An Assortment of Combinatorial Games," pg. 8, at Prof. Hugh L. Montgomery's University of Michigan website. Also available in PostScript format.

הערות שוליים
------------

1. ↑  "bears: a paper-and-pencil game". *DeepFUN* (באנגלית אמריקאית). 2015-08-04. נבדק ב-2016-12-04.
2. ↑  Ferguson, Thomas S. (2014), "Part I: Impartial Combinatorial Games", *Game Theory* (2nd ed.), Mathematics Department, UCLA, p. I-8, אורכב מ-המקור (PDF) ב-2017-07-15, נבדק ב-2017-07-01.
3. 1 2  "SoS Game". *SlideME*. נבדק ב-2016-12-04.
4. ↑  *New Maths Ahead Book 5* (באנגלית). Orient Blackswan. ISBN 9788125023852.
5. ↑  Harrelson, Angie (2007-07-01). *Patterns - Literature, Arts, and Science* (באנגלית). Prufrock Press Inc. ISBN 9781593632618.
6. ↑  Gould, Ronald J. (2015-10-28). *Mathematics in Games, Sports, and Gambling: The Games People Play, Second Edition* (באנגלית). CRC Press. ISBN 9781498719537.
המציבה על קברו של שטרנגלז בבית העלמין הישן שברחוב טרומפלדור בתל אביב
**דב שטרנגלז** (כינוי מחתרתי: "**סמל אבנר**") (8 במאי 1926 - 28 בדצמבר 1945) היה לוחם ומפקד באצ"ל אשר נהרג לפני קום המדינה בפשיטת האצ"ל על מחנה הצבא הבריטי במגרשי התערוכה שבצפון תל אביב.

ביוגרפיה
--------

נולד ב-8 במאי 1926 בצפת להורים שומרי מצוות. בגיל שלוש החל לומד בחדר שבעיר מגוריו ואחר כן המשיך לימודיו בבית הספר היסודי המקומי. בגיל צעיר הצטרף לשורת תנועת הנוער בית"ר ובה התבלט בפעילותו. לימים עבר לגור בנתניה ועסק במשך היום לפרנסתו בליטוש יהלומים.

שירותו במחתרת
-------------

במסגרת פעילותו בתנועת הנוער בית"ר עבר דב שטרנגלז קורס מפקדים ומיד לאחר סיומו התגייס לסניף המקומי של מחתרת אצ"ל, שגם בה נמנה עד מהרה עם הפעילים. לאור הצטיינותו נשלח ל"קורס סגנים" ועם סיומו צורף לסגל מפקדי הסניף המקומי של האצ"ל. כמפקד מילא תפקידים שונים ומגוונים: מדריך נשק, אחראי למחסנים, חבר בוועדות קבלה למועמדים חדשים וכיוצא בזה כאשר בשלב מאוחר יותר עלה לדרגת ראש קבוצה ונתמנה כמפקד החת"ם (חיל התעמולה) באזור. עקב תפקידיו נמנע ממנו להשתתף בפעולות קרב אך לאחר שהפעיל לחצים על מפקדיו אושר שיתופו אף בפעולות קרב. כך, השתתף דב שטרנגלז בהתקפה על מחנה המשטרה בכפר ויתקין ואחר כך בהתקפה על מחנה הצבא הבריטי במגרשי התערוכה.

המתקפה על מחנה הצבא במגרשי התערוכה בתל אביב
-------------------------------------------

ביום 28 בדצמבר 1945 יצאו לוחמי האצ"ל לפשיטה על מחנה הצבא הבריטי במגרשי התערוכה (אשר היו באותה עת שטח שבין צפון רחוב דיזנגוף לנמל תל אביב) וזאת מתוך מטרה להשתלט על כמויות של מקלעי M1 תומפסון (טומיגן) אשר היו מאוחסנים במקום. דב שטרנגלז פיקד על חוליית פורצים בפעולה. במהלך הפעולה התפתח קרב יריות ובמהלכו נפגע שטרנגלז אנושות (כפי הנראה מיריה אשר פגעה בחזהו ומרימון הלם אותו אחז והתפוצץ בסמוך לו עקב פציעתו מהירי). דב שטרנגלז הובהל לבית החולים על ידי סירה אשר עגנה בסמוך אך נפטר כתוצאה מפצעיו הקשים. מותו נקבע בבית החולים הדסה (תל אביב).

קבורה
-----

במוצאי שבת בלילה - יומיים אחר שנהרג בהתקפה, ובטרם תגיע לאוזני המשטרה הבריטית הידיעה על דבר נפילתו, הוציאו לוחמי האצ"ל את גווייתו מבית-החולים והוא הובא למנוחות, כאשר "אף הוריו אינם נוכחים", בבית הקברות טרומפלדור שבתל אביב.

הערות שוליים
------------

1. ↑  קורות החיים של דב שטרנגלז, באתר "יזכור" של משרד הביטחון
2. ↑  **מתוך "מכללת הרצוג - דעת - לימודי יהדות ורוח"**
3. ↑  **מתוך בלוג "סיפורי ארץ ישראל - מצבות מדברות"**
**פיוטר שמשין** (ברוסית: **Пётр Михайлович Шамшин**‏; 10 בינואר 1811 – 6 בפברואר 1895) היה צייר רוסי של סצנות היסטוריות ודתיות בסגנון אקדמי.

ביוגרפיה
--------

אביו, מיכאיל ניקיטיץ' שמשין היה צייר שלימד באקדמיה הקיסרית לאמנויות.  בגיל עשר הוא נכנס לבית הספר היסודי באקדמיה ולמד אצל פיוטר באסין. ב-1836 הוענקה לו מדליית זהב גדולה על תיאור הטבח בילדיו של ניובה על ידי ארטמיס ואפולו.

הוא סיים את לימודיו ב-1838 עם תואר "אמן" ומדליית זהב קטנה על סצנה מהאיליאדה. התואר שלו כלל מלגה ללימודים באירופה, והוא נסע לאיטליה ונשאר שם שבע שנים. לאחר שחזר, הוא הפך למורה באקדמיה. הוא קיבל תואר "אקדמאי" ב-1844 על ציוריו של הגר במדבר ופיוטר הגדול מציל חיילים טובעים ליד אחוזתו.

הוא זכה בתואר פרופסור בשנת 1853 על הגרסה שלו לתחיית המתים. שש שנים מאוחר יותר, עקב שינויים באקדמיה, הוא דורג מחדש כ"פרופסור חבר". בשנת 1863, הוא הפך ל"פרופסור מלא". לאחר שמילא תפקיד זה במשך עשרים שנה, הוא מונה לרקטור לציור ופיסול.

בין תלמידיו הידועים ביותר היו אייזק אשכנזי, וסילי סאווינסקי, ויקטור בוברוב ווסילי סרגייביץ' סמירנוב. זמן קצר לפני מותו, עקב חוק חדש באקדמיה, הוא פוטר מחמת גיל.

הוא נקבר בבית העלמין סמולנסקי. קברו לא השתמר.

רוב יצירותיו היו דתיות בטבען וניתן לראותן בקתדרלת איסק הקדוש ובקתדרלת ישו המושיע. הוא גם צייר עבור כנסיות קטנות יותר ברחבי רוסיה, אך חלק מהיצירות הללו אבדו או נהרסו במהלך התקופה הסובייטית המוקדמת.

גלריה
-----

* פיטר הגדול מציל את הטובעים בלאהטי, 1844פיטר הגדול מציל את הטובעים בלאהטי, 1844
* רקדנית מטרסטוורה, 1840רקדנית מטרסטוורה, 1840
* כיבוש קאזאן, 1894כיבוש קאזאן, 1894

קישורים חיצוניים
----------------

ויקישיתוף מדיה וקבצים בנושא **פיוטר שמשין** בוויקישיתוף

הערות שוליים
------------

1. ↑  Art-каталог: живопись и графика - художник - Шамшин Петр Михайлович (1811-1895), www.art-catalog.ru
2. ↑  ЖЗЛ (ПЕТР ШАМШИН. ПРОФЕССИЯ ПО НАСЛЕДСТВУ). Обсуждение на LiveInternet - Российский Сервис Онлайн-Дневников, www.liveinternet.ru
3. ↑  ЭСБЕ/Шамшин, Петр Михайлович — Викитека, ru.wikisource.org (ברוסית)
**יוז'ף סן** (בהונגרית: **József Szén**;‏ 9 ביולי 1805, בודפשט - 13 בינואר 1857), היה שחמטאי הונגרי.

חייו
----

סן סיים לימודי משפטים ולאחר מכן היה לארכיבאי של העיר פשט. כינויו היה פילידור ההונגרי. בשנת 1836 ניצח את לואי שארל דה לה בורדונה בתוצאה 12–13 ללא תיקו אם כי לה בורדונה נתן לו בכל המשחקים יתרון של רגלי ושני מסעים.

בשנת 1839 ייסד סן את מועדון השחמט של בודפשט Pesti Sakk-kör. באותה שנה הפסיד בדו-קרב לקארל מאיה +2 -3 =1 (+ ניצחונות – הפסדים = תוצאות תיקו).

בין השנים 1842 ו-1846 הוביל סן קבוצת שחקני שחמט בהתכתבות שניצחה קבוצה מקבילה מפריז בתוצאה 0–2. הקבוצה ההונגרית הציגה חידוש תאורטי שמאז נקרא ההגנה ההונגרית 1. ה4 ה5 2. פו3 פג6 3. רג4 רה7.

דיכוי המהפכה ההונגרית בשנת 1848 הביא לאיסור מוחלט של פעילות במועדונים כלשהם, כולל מועדוני שחמט. האיסור היה בתוקף עד לשנת 1864.

סן הגיע למקום החמישי בתחרות הבינלאומית הראשונה שהתקיימה בלונדון, בשנת 1851. בשנת 1852 סיים בתיקו דו-קרב מול ארנסט פלקבר +9 -9 =2 בווינה. בשנת 1853 הפסיד דו-קרב לדניאל הארוויץ +1 -3 =1 בלונדון.

קישורים חיצוניים
----------------

ויקישיתוף מדיה וקבצים בנושא **יוז'ף סן** בוויקישיתוף

* יוז'ף סן, באתר צ'סגיימס (באנגלית)
* יצירות שחיבר סן (בהונגרית)
* מידע כללי
**ברנטה לבנת-לחי** (שם מדעי: *Branta leucopsis*) היא מין אווז מהסוג ברנטה. הברנטה נפוצה באזור צפון האוקיינוס האטלנטי והאיים והחופים סביבו. האווז קיבל את שמו האנגלי: "Barnacle goose", עקב מיתוס שצמח בימי הביניים הטוענת שמקורו של אווז זה הוא מזיפרגליים. על תיאוריה זו (אנ') נשענו חוקרים קדומים עד המאה ה-19 וה-20.

מאפיינים
--------

אורכה 55–70 סנטימטרים, מוטת כנפיה 130–145 סנטימטרים ומשקלה 1.2–2.3 קילוגרם. הברנטה בעלת לחיים לבנות, מקור וצוואר שחורים וגוף אפור, בטן לבנה והיא מפוספסת בכנפיים. המקור קצר ושחור ומותאם לניקור עשבים. הברנטות מתקהלות בחבורות שנודדות בחורף דרומה ובקיץ מצפינות. הן נפוצות ברחבי האזור הארקטי שמשוודיה עד קנדה וכן בגרינלנד, איסלנד ואיים נוספים.

זוג הברנטות מקנן בראשי צוקים בולטים המגוננים על האפרוחים מפני שועלי שלג ודובי קוטב. הוריהם מאכילים אותם על הצוקים עד לגיל 3 ימים ואז הברנטות נאלצות לרדת בשביל לאכול עשבים שגדלים למטה. האפרוחים נאלצים לקפוץ מהצוקים התלולים, אך עקב ממדיהם, קלותם ונוצות המוך שלהם חלקם מצליחים לשרוד את הנפילה הקשה. אחרים לא שורדים את הפציעות ומתים או נטרפים על ידי שועלי שלג שנמשכים לאווזים הפצועים ולהוריהם המגעגעים.

גלריה
-----

* 
* 
* 
* 
* 
* 
* Museum specimenMuseum specimen

קישורים חיצוניים
----------------

ויקישיתוף מדיה וקבצים בנושא **ברנטה לבנת-לחי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

* ברנטה לבנת-לחי, באתר אנציקלופדיה בריטניקה (באנגלית)
* ארז ארליכמן, האווז שהפתיע: ברנטה לבנת לחי הגיעה לראשונה לישראל, באתר ynet, 25 בנובמבר 2018

הערות שוליים
------------

1. ↑  ברנטה לבנת-לחי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282994605171
* LCCN: sh85011892

 |
**ברנהרד שטיינמץ** (בגרמנית: **Bernhard Steinmetz**‏; 13 באוגוסט 1896 – 22 בינואר 1981) היה גנרל בוורמאכט במהלך מלחמת העולם השנייה.

ביוגרפיה
--------

### קריירה מוקדמת

שטיינמץ נולד ב-13 באוגוסט 1896 בנויינקירכן, ובשנת 1914 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. על פעולותיו בקרבות קיבל שטיינמץ את עיטור צלב הברזל דרגה ראשונה ושנייה. לאחר המלחמה הצטרף שטיינמץ לרייכסווהר, ומילא בו תפקידי פיקוד ומטה, וב-1 באוקטובר 1938 הוא הועלה לדרגת אוברסט לוטננט.

### מלחמת העולם השנייה

בפרוץ המלחמה מונה שטיינמץ לקצין אג"ם הקורפוס ה-8, ולחם עמו במהלך המערכה בפולין. ב-5 בנובמבר 1939 הוא מונה לראש מטה הקורפוס ה-8, ולחם עמו במהלך המערכה על צרפת, וב-1 באוקטובר 1940 הוא הועלה לדרגת אוברסט. במהלך מבצע ברברוסה לחם שטיינמץ עם הקורפוס ה-8, וב-26 בפברואר 1942 הוענק לו עיטור הצלב הגרמני בזהב. ב-1 בנובמבר 1942 הוא מונה למפקד הדיוויזיה ה-305, ופיקד עליה בקרב סטלינגרד, וב-1 בינואר 1943 הוא הועלה לדרגת גנרל-מיור. זמן קצר לפני כניעת הכוחות בסטלינגרד הוטס שטיינמץ אל מחוץ לכיתור, ולאחר מכן מילא תפקידי מטה שונים. ב-2 בינואר 1944 הוא מונה למפקד הדיוויזיה ה-94, וב-1 ביוני אותה שנה הוא הועלה לדרגת גנרל-לויטננט. שטיינמץ פיקד על הדיוויזיה בקרבות השונים בחזית האיטלקית, ובסוף המלחמה נפל בשבי יחד עם כל כוחות קבוצת ארמיות C.

לאחר המלחמה
-----------

לאחר שחרורו מהשבי התגורר שטיינמץ במינדן, עד למותו ב-22 בינואר 1981.

קישורים חיצוניים
----------------

* ברנהרד שטיינמץ באתר feldgrau (באנגלית)
**אלכסנדריה** (באנגלית: **Alexandria**) הוא פרוור בסידני שבמדינת ניו סאות' ויילס שבאוסטרליה.

אלכסנדריה מנוהלת על ידי עיריית סידני (The City of Sydney).

היסטוריה
--------

מחוז אלכסנדריה (Parish of Alexandria) הוקם בשנת 1835. בדומה לפרוור הסמוך וטרלו, הוא קרוי על שם ניצחונות מרכזיים של בריטניה על צבא נפוליאון - הניצחון בקרב אלכסנדריה (1801) והניצחון בקרב ווטרלו (1815). הייתה קיימת בעבר סברה כי המקום קרוי על שם הנסיכה אלכסנדרה, אשתו של המלך אדוארד השביעי, שעמד בראש הכתר הבריטי בראשית המאה ה-20, אך הנסיכה נולדה רק לאחר מתן השם למחוז. בשנת 1868 הוקם היישוב עצמו, באופן עצמאי מווטרלו הצמודה.

בשנת 1943 נודע אלכסנדריה כאזור התעשייה הגדול וההומה ביותר באוסטרליה, וזכה לכינוי "ברמינגהאם של אוסטרליה", עם 550 מפעלים ב-4 קמ"ר שייצרו סחורות שונות, מלבנים ועד חלקי מטוסים. הפרוור עבר רשויות מקומיות שונות, והחל מ-1988 נמצא תחת שליטת עיריית סידני. אלכסנדריה הוא עד היום אזור תעשייה ראשי בניו סאות' ויילס, ורק חלקים בודדים ממנו על גבולו הצפוני משמשים למגורים.

גאוגרפיה
--------

פרוור אלכסנדריה ממוקם כ-4 ק"מ דרומית למרכז העסקים הראשי של סידני. הפרוור גובל במזרח בדרך בוטאני, בדרום בדרך גרדנרס, במערב בדרך מיטשל ופארק סידני ודרך הנדרסון בצפון. אלכסנדריה הוא מהפרוורים הדרומיים ביותר בשטח שליטת עיריית סידני, כשמדרום מזרח לו מצויים הפרוורים זטלנד ורוסברי, ממזרחו ניוטאון ומצפון רדפרן, אווליי, ארסקינוויל ווטרלו. באלכסנדריה מצוי אזור גרין סקוור (הכיכר הירוקה), אזור מסחרי מתחדש, שזכה גם לתחנת רכבת סמוכה, תחנת הרכבת גרין סקוור.

תרבות
-----

באלכסנדריה מספר פאבים בולטים, כגון מלון אלכסנדריה ומלון בקלנד, והוא קרוב לפארק סידני ולמספר מגרשי טניס וקריקט המצויים בארסקינוויל הסמוכה בצפון מערב.

קישורים חיצוניים
----------------

ויקישיתוף מדיה וקבצים בנושא **אלכסנדריה** בוויקישיתוף
* אלכסנדריה באתר "Dictionary of Sydney"
* אלכסנדריה באתר "Sydney Suburbs" (אורכב 21.10.2011 בארכיון Wayback Machine)

| פרוורי סידני העיר |
| --- |
| 

|  |
| --- |
| אווליי • אולטימו • אליזבת' ביי • אלכסנדריה • אננדייל • ארסקינוויל • ברנגרו • ביקונספילד • גליב • דוז פוינט • דרלינגהרסט • דרלינגטון • היימרקט • וולומולו • וטרלו • זטלנד • מור פארק • מילרס פוינט • ניוטאון • סארי הילס • מע"ר סידני • סנטניאל פארק • פדינגטון • פוטס פוינט • פורסט לודג' • פירמונט • צ'יפנדייל • קמפרדאון • ראשקטרס ביי • רדפרן • רוקס • רוסברי |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 154591542
* WorldCat (עם VIAF): 154591542

 |
**חוּטוֹנִיִּים** (שם מדעי: **Trichonotidae**) הם משפחת דגים מסדרת הדקראים ובתוכה סוג יחיד - **חוּטוֹן** (*Trichonotus*) בו 10 מינים החיים בימים טרופיים רדודים ברחבי האזור האינדו-פסיפי. דגים אלה הם קרובי משפחה של הצלופחוליים ודומים להם.

אורכם של החוטוניים 10–20 סנטימטרים וגופם דק ומפותל באופן המזכיר חוט ומכאן שמם. יש להם סנפירים קטנים ודקים, גופים צבועים ומנוקדים וראשים מוארכים בעלי עיניים גדולות ולסתות ארוכות עם שפתיים בולטות. לזכרים יש כמה קרני סנפיר בולטות מאחורי עורפם הניצבות מעל הגוף.

הזכרים נמצאים בקרבת הרמון של נקבות והם מצויים בקרבת הקרקעית, שוכבים רוב זמנם. לעיתים הם עולים להיזון מזואופלנקטון ושוחים עד 3 מטרים מעל הקרקעית. הם לא מתרחקים לעולם מהחול הקרקעי.

מינים
-----

* *Trichonotus arabicus*
* *Trichonotus blochii*
* *Trichonotus cyclograptus*
* *Trichonotus elegans*
* *Trichonotus filamentosus*
* *Trichonotus halstead*
* *Trichonotus marleyi*
* חוּטוֹן נִיקִי (*Trichonotus nikii)*
* *Trichonotus setiger*
* *Trichonotus somaliensis*

קישורים חיצוניים
----------------

ויקישיתוף מדיה וקבצים בנושא **חוטוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
במדעי המחשב ובתורת הסיבוכיות, **מחלקת סיבוכיות** היא אוסף בעיות בעלות סיבוכיות משותפת.
בדרך כלל מחלקת סיבוכיות מוגדרת באופן הבא:

אוסף הבעיות שניתן לפתור על ידי מכונה מופשטת {\displaystyle \,M} תוך שימוש ב- {\displaystyle \,O(f(n))} ממשאב {\displaystyle \,R}, כאשר \,n הוא גודל הקלט.

לדוגמה, המחלקה NP היא מחלקת כל בעיות ההכרעה שניתן לפתור על ידי מכונת טיורינג לא-דטרמיניסטית בסיבוכיות זמן פולינומית, בעוד שהמחלקה PSPACE היא מחלקת כל בעיות ההכרעה שניתן לפתור על ידי מכונת טיורינג דטרמיניסטית בסיבוכיות מקום פולינומית.

הכלה בין מחלקות
---------------

דיאגרמה המתארת את ההכלות של מחלקות הסיבוכיות הנפוצות. עבור חלק מהמחלקות שבאיור לא ידוע האם ההכלה היא הכלה ממש, או שוויון
מחלקת סיבוכיות אחת מוכלת במחלקת סיבוכיות אחרת, אם כל הבעיות במחלקה אחת נמצאות גם במחלקה השנייה. כלומר כמות המשאב שמשמשת במחלקה השנייה מספיקה כדי לפתור את כל הבעיות במחלקה הראשונה.

דוגמה להכלה טריוויאלית היא הכלה של מחלקת כל בעיות ההכרעה שניתן לפתור בזמן פולינומי (המחלקה P) במחלקת בעיות ההכרעה שניתן לפתור בזמן מעריכי (המחלקה EXPTIME). זאת כיוון שכל בעיה שניתן לפתור בזמן פולינומי, ממילא ניתן לפתור גם בזמן מעריכי.

באותה צורה, מחלקת בעיות ההכרעה שניתן לפתור ב**זמן** פולינומי (המחלקה P) מוכלת במחלקת בעיות ההכרעה שניתן לפתור ב**מקום** פולינומי (המחלקה PSPACE). ההסבר לכך הוא שבהינתן בעיה שניתן לפתור בזמן פולינומי - הפתרון לבעיה לא יכול לצרוך יותר ממקום פולינומי, שכן עצם המעבר על כמות תאי זיכרון סופר-פולינומית כבר צורכת זמן סופר-פולינומי. לכן פתרון בזמן פולינומי צורך לכל היותר מקום פולינומי.

יחסים בין מחלקות סיבוכיות
-------------------------

הטבלה הבאה מציגה חלק ממחלקות הסיבוכיות. אם מחלקה **X** חלקית ממש למחלקה **Y** אזי **X** מוצגת מתחת ל **Y** עם קו מלא ביניהן. 
אם מחלקה **X** חלקית למחלקה **Y**, אך לא ידוע אם הן שוות, אזי **X** מוצגת מתחת ל **Y** עם קו מקווקו ביניהן. 

|  |  |  |
| --- | --- | --- |
|  | 

|  |
| --- |
| בעיית הכרעה |

 |
|  |  |  |  |
| 

|  |
| --- |
| בעיות כריעות חיובית (למחצה) |

 |  | 

|  |
| --- |
| בעיות לא כריעות |

 |
|  |
| 

|  |
| --- |
| בעיות כריעות |

 |
|  |
| 

|  |
| --- |
| EXPSPACE |

 |
|  |
| 

|  |
| --- |
| EXPTIME |

 |
|  |
| 

|  |
| --- |
| PSPACE |

 |
|  |  |  |  |  |  |  |  |
| 

|  |
| --- |
| שפות תלויות הקשר |

 |  |  |  |  |  |  | 

|  |
| --- |
| PSPACE-Complete |

 |
|  |  |  |  |  |  |
|  |  | 

|  |
| --- |
| Co-NP |

 |  |  |  | 

|  |
| --- |
| NP |

 |
|  |  |  |  |  |  |  |  |
|  |  |  | 

|  |
| --- |
| BPP |

 |  | 

|  |
| --- |
| BQP |

 |  | 

|  |
| --- |
| NP-Complete |

 |
|  |  |  |  |  |  |
|  |  | 

|  |
| --- |
| P |

 |
|  |  |  |  |  |
|  | 

|  |
| --- |
| NC |

 |  | 

|  |
| --- |
| P-Complete |

 |
|  |  |
| 

|  |
| --- |
| שפות חסרות הקשר |

 |
|  |
| 

|  |
| --- |
|  שפות רגולריות |

 |

ראו גם
------

* סיבוכיות זמן
* סיבוכיות מקום
* NP-קשה
* בעיה NP-שלמה
* P=NP

קישורים חיצוניים
----------------

* Complexity Zoo (אורכב 27.08.2019 בארכיון Wayback Machine) - אינדקס מקיף של מחלקות סיבוכיות (באנגלית)
**מחלת באטן** (באנגלית: **Batten disease**) היא מחלת אגירה ליזוזומלית נדירה וקטלנית הגורמת לניוון תאי עצב, שסימניה הראשונים מתגלים בילדות.

אצל החולים במחלת באטן, מצטבר בתאי העצב במוח פיגמנט צהוב בלתי מסיס אשר גורם לתאים אלה להתנוון, ובהמשך למות. החולים הופכים בהדרגה לנכים, מאבדים את הראייה ואת כושר התנועה, וסובלים מבעיות קוגניטיביות. הם מתים בגיל צעיר, בדרך כלל לא יאוחר משנות העשרים המוקדמות לחייהם. זה זמן רב ידוע כי המחלה נגרמת על ידי מוטציה בגן הקרוי CLN3, אך תפקידו של גן זה בתא לא היה ידוע עד כה. במחקר החדש, גילו מדעני מכון ויצמן את תפקידו של הגן בתא, וכך סיפקו הסבר למהלך המולקולרי של מחלת באטן.

מחקרים
------

קבוצת המחקר בראשותו של פרופ' ג'פרי גרסט מהמחלקה לגנטיקה מולקולרית במכון ויצמן חקרה את גן ה-CLN3 בשמרים. הגן המצוי בשמרים דומה כל כך לזה של היונקים, עד שהחדרת עותק תקין של CLN3 שמקורו ביונקים לשמרים בהם הגן חסר, גרמה לכך שתא השמר חזר לפעילות תקינה.

החוקרים הראו שגן השמרים המקביל ל-CLN3 מעורב בהובלת החלבונים בתא. הגן מפעיל אנזים מסוים ממשפחת הקינאזות, ואנזים זה, בתורו, גורם לסדרה של תמורות מולקולריות השולטות בשינוע החלבונים, אך כאשר מתחוללת מוטציה בגן CLN3 של השמרים משתבש השינוע. כתוצאה מכך, במקום להגיע ליעדם מצטברים חלבונים מסוימים בליזוזום, המשמש כמערכת מיחזור הפסולת של התא. כאשר מתמלא הליזוזום בפסולת וגולש על גדותיו, מופרעת העברת האותות ותהליכים חיוניים אחרים בתוך תא העצב - דבר שגורם למוות איטי של תא העצב.

באפריל 2017 אושרה על ידי מינהל המזון והתרופות האמריקאי התרופה ברינוירה, על בסיס סרליפונאז אלפא, לטיפול במחלה. הטיפול מיועד לצורה ספציפית של המחלה ומסייע בהאטת איבוד היכולת ללכת.

קישורים חיצוניים
----------------

ויקישיתוף מדיה וקבצים בנושא **מחלת באטן** בוויקישיתוף
* מחלת באטן, באתר מכון ויצמן
* Batten Disease Information Page, National Institute of Neurological Disorders and Stroke

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**קנגה** (באנגלית: **Kanga**) היא דמות בדיונית בסדרת ספרי וסרטי פו הדב מאת אלן אלכסנדר מילן. קנגה היא נקבת קנגורו ואמו המסורה של רו. השניים מתגוררים בבית ליד חלקת החול בחלקו הצפון-מערבי של היער. קנגה היא הדמות הנקבית היחידה המופיעה בספרים. דמותה מבוססת על צעצוע בובה ממולאת שהייתה שייכת לבנו של מילן, כריסטופר רובין מילן.

בעת הגעתם של קנגה ורו ליער, בפרק השביעי של הספר פו הדב, סבורים כולם שקנגה היא חיה פראית, אך עד מהרה מגלים שאין זו האמת ומתיידדים איתה. בספרי פו הדב, כאשר מגיע טיגר ליער, היא מקבלת אותו בברכה לביתה, מנסה למצוא עבורו מזון החביב עליו ומתירה לו לחיות יחד איתה ועם רו. לאחר מכן מתייחסת קנגה לטיגר באותו אופן בו היא מתייחסת לבנה.

קנגה היא טובת לב, נינוחה, סבלנית וצייתנית. היא אוהבת שהדברים נקיים ומסודרים ומעניקה עצה אימהית ומזון לכל מי שמבקש זאת ממנה. היא מגינה על רו ופונה אליו במילים טובות ומקפידה על המשמעת שלו בצורה עדינה. היא גם בעלת חוש הומור, כפי שמסופר בפרק השביעי של הספר, כאשר ארנב חוטף את רו ומשאיר את חזרזיר במקומו וקנגה מעמדיה פנים כאילו היא לא הבחינה בכך שחזרזיר אינו רו וממשיכה לרחוץ אותו באמבטיה של רו, לדאבונו הרב של חזרזיר.

בסרטי וולט דיסני נותרה אישיותה של קנגה ללא שינוי בהשוואה לספרים, אם כי היא נוהגת יותר בהגיון ומאפשרת לרו יותר עצמאות, אך היא ממלאה תפקיד משני יותר בעלילות הסרטים ולא מופיעה בהם לעיתים תכופות יותר כמו רו. בנוסף, בסרטים מתגורר טיגר בבית משלו ולא בביתם של קנגה ורו, אם כי הוא מבקר אצלם לעיתים קרובות. קנגה גם מחבבת גזר.

במשך השנים דובב קולה על ידי ברברה לאדי (1977-1966), ג'ולי מק'ווירטר (1983), פטריסיה פריס (1991-1988), טרס מק'נייל (1999), קת' סוסי (2010-2000) והחל משנת 2011 מדובב קולה על ידי קריסטן אנדרסון-לופז.

בגרסה העברית לסרט הרפתקאותיו של פו הדב דובב קולה של קנגה על ידי שפרירה זכאי ובסרט פו הדב משנת 2011 דובב קולה על ידי מיכל צפיר.

קישורים חיצוניים
----------------

ויקישיתוף מדיה וקבצים בנושא **קנגה** בוויקישיתוף
* הדף של קנגה בדיסני-ויקי

| פו הדב |
| --- |
| ספרים | פעוטים היינו (1924) • פו הדב (1926) • אנחנו שנינו (1927) • הבית בקרן פו (1928) • בחזרה ליער מאה העצים (2009) • פו הדב הכי טוב בעולם (2016) |
| דמויות | כריסטופר רובין • פו הדב • ינשוף • איה • חזרזיר • רו • קנגה • ארנב • פיל נפיל • טיגר |
| סרטים | פו הדב ועץ הדבש (1966) • פו הדב ביום סגריר (1968) • פו הדב וטיגר גם (1974) • הרפתקאותיו של פו הדב (1977) • פו הדב ויום ההולדת של איה (1983) • פו הדב וחברים (1985) • פו הדב: ההרפתקה הגדולה ביותר (1997) • טיגר: הסרט (2000) • חזרזיר: הסרט (2003) • פו הדב: האביב של רו (2004) • פו הדב: סיפורו של פיל נפיל (2005) • פו הדב (2011) • כריסטופר רובין (2018) |
| אישים | א"א מילן • ג'ים קאמינגס • פיטר דניס • וולט דיסני • סטרלינג הולוויי • יבגני לאונוב • כריסטופר רובין מילן • האחים שרמן • ארנסט שפארד |
| שונות | ויניפג הדובה • יער אשדאון • יער ת"ק פרסאות • הטאו של פו • הטה של חזרזיר • הרפתקאותיו הרבות של פו הדב |
| סדרות | הרפתקאות פו הדוב (1988–1991) • חבריי טיגר ופו (2007–2010) |
**חוזתנות** הוא מונח בפילוסופיה אשר מתייחס הן למשפחה של תיאוריות פוליטיות ממסורת האמנה החברתית (כאשר נעשה שימוש במובן זה, המונח הוא מונח כללי עבור כלל התיאוריות של אמנות חברתיות הכוללות חוזתנות), או לפילוסופיה המוסרית שפותחה בשנים האחרונות על ידי TM Scanlon, עבור ספרו *What We Owe to Each Other* (שפורסם ב-1998).
 הפילוסופיה מתמקדת באתיקה של "יצירת חוקים". בחוזתנות נותנים לכולם להציע חוקים, כל צד יכול להטיל ווטו על החוקים שהצדדים האחרים מציעים והחוקים שעוברים הם החוקים שאף צד לא מתנגד אליהם. החוקים יכולים להיות מוצעים רק אם הם סבירים ובהנחה שכל הצדדים מוכנים להתפשר. בפילוסופיה הזו TM Scanlon רוצה שנעבוד יחד ונכיר בבעיות אחד של השנייה.

הוגים של האמנה החברתית מתולדות המחשבה המדינית כוללים את הוגו גרוטיוס (1625), תומאס הובס (1651), סמואל פופנדורף (1673), ג'ון לוק (1689), ז'אן-ז'אק רוסו (1762) ועמנואל קאנט (1797); ולאחרונה, ג'ון רולס (1971), דייוויד גוטייה (1986) ופיליפ פטיט (1997).

לקריאה נוספת
------------

* Ashford, Elizabeth and Mulgan, Tim. 2007. 'Contractualism'. In Edward N. Zalta (ed.), *Stanford Encyclopedia of Philosophy* (accessed October 2007).
* Cudd, Ann. 2007. 'Contractarianism'. In Edward N. Zalta (ed.), *The Stanford Encyclopedia of Philosophy*. (Summer 2007 Edition).
* Scanlon, T. M. 1998. *What We Owe to Each Other*. Cambridge, Massachusetts
* Scanlon, T. M. 2003. *The Difficulty of Tolerance: Essays in Political Philosophy*. Cambridge University Press
* "How to Be Perfect" by Michael Schur

הערות שוליים
------------

1. ↑  Stanford Encyclopedia of Philosophy, Contractarianism
2. ↑  Stanford Encyclopedia of Philosophy, Contractualism

|  |  |
| --- | --- |
| בקרת זהויות עריכת הנתון בוויקינתונים | 
* GND: 4128260-7

 |
**מחלקת הצי של ארצות הברית** (באנגלית: The **United States Department of the Navy**; בראשי תיבות: **DoN**) היא אחת מהמחלקות העיקריות ב**מחלקת ההגנה של ארצות הברית**. המחלקה נוסדה לפי חוק של הקונגרס מתאריך 30 באפריל 1798, על מנת לספק תמיכה טכנית ומנהלית, וכן הנהגה אזרחית לצי ארצות הברית ולחיל הנחתים (וכאשר ניתנת הנחיה מתאימה מהקונגרס או הנשיא, גם למשמר החופים). בראש המחלקה עומד מזכיר מחלקת הצי, הידוע בז'רגון של הצי בתור SECNAV. מסייע לו תת-מזכיר הצי. המחלקה הייתה חלק מהקבינט האמריקני, ביחד עם מחלקת המלחמה שכללה את צבא ארצות הברית עד 1947 כאשר נוצר "הממסד הצבאי הלאומי", ששמו שונה ב-1949 למחלקת ההגנה של ארצות הברית. מאותה שנה מחלקת הצי הפכה לחלק ממחלקת ההגנה.

מחלקת הצי מורכבת ממשרדים ביצועיים, שרובם ממוקמים בוושינגטון הבירה, והיא אחראית לגיוס כוח אדם צבאי ואזרחי, ארגון, אספקה, ציוד, אימונים, שינוע וקרקוע של הצי ושל כוח האדם והנכסים שלו. כמו כן, המחלקה אחראית על בנייה, התאמה ותיקון של ספינות הצי, כלי טיס, ציוד ומתקנים.

מבנה מחלקת הצי של ארצות הברית
המחלקה מורכבת משני שירותים של לובשי מדים, הנקראים גם שירותי הים, צי ארצות הברית וחיל הנחתים של ארצות הברית.

הקצינים הצבאיים הבכירים ביותר במחלקה הם ראש המבצעים הימיים ומפקד חיל הנחתים, והם יועצים מקצועיים למזכיר המחלקה ולנשיא ארצות הברית. הם מנהלים את יחידות הצבא המתאימות להם השייכות למחלקה והם חברים במטות המשולבים.

ראו גם
------

* מחלקת חיל האוויר של ארצות הברית

קישורים חיצוניים
----------------

* האתר הרשמי של מחלקת הצי
* האתר הרשמי של חיל הנחתים של ארצות הברית
* האתר הרשמי של צי ארצות הברית
* האתר הרשמי של מחלקת ההגנה של ארצות הברית (אורכב 13.06.2018 בארכיון Wayback Machine)
* היסטוריה של חותם מחלקת הצי

| צי ארצות הברית |
| --- |
| מחלקת הצי של ארצות הברית | מזכיר הצי של ארצות הברית • ראש המבצעים הימיים |  |
| פיקודים מרכזיים | פיקוד כוחות הצי • צי האוקיינוס השקט • פיקוד אירופה • פיקוד מרכז • פיקוד דרום • פיקוד הלוחמה המיוחדת • פיקוד הסייבר |
| ציים פעילים | הצי השני • הצי השלישי • הצי הרביעי • הצי החמישי • הצי השישי • הצי השביעי • הצי העשירי |
| מוסדות הדרכה | האקדמיה הימית של ארצות הברית • מכללת המלחמה של הצי • בית הספר של הצי ללימודים מתקדמים • בית ספר לטיסה קרבית |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007355885305171
* GND: 41328-8
* ISNI: 0000 0004 0480 9616
* LCCN: n2003031388
* VIAF: 312776159
* WorldCat: lccn-n2003031388

 |
שגיאות פרמטריות בתבנית:מקורות   
פרמטרי חובה [ נושא ] חסרים 

**כתיבה שיווקית** היא אחד ממקצועות התקשורת השיווקית שכולל כתיבת מאמרים תדמיתיים שמטרתם קידום המוניטין והמכירות של ארגון, מוצר או שירות מסוימים.

כתיבה שיווקית מופיעה בקשת רחבה של אפיקי פרסום כגון עיתונים, עלונים, מודעות רחוב, אתרי אינטרנט ורשתות החברתיות. הכתיבה נעשית על ידי רעיונאי במשרד פרסום או על ידי אנשי שיווק וכתיבת תוכן פנים-ארגוניים, בהתאם לצורך ולסוג הטקסט המתבקש. 

הכתיבה השיווקית מהווה חלק בלתי נפרד בתמהיל השיווק, הפרסום, קידום המכירות והנראות עבור עסקים.

קידום במנועי חיפוש
------------------

 ערך מורחב – **קידום אתרים במנועי חיפוש**  

בכתיבת תוכן לאתר אינטרנט יש להתחשב גם במטרה של קידום האתר במנועי החיפוש (מה שנקרא SEO) באמצעות שזירת מילות מפתח בתוכן. הדגש בכתיבת תוכן היא פחות על צורתה אלא יותר על תוכנה של הכתיבה ושימוש נכון במילות מפתח ומילות מפתח משלימות. 

בכתיבת מאמרי תוכן הדגש הוא על קידום מילים ספציפיות ובחזרה עליהן על ידי כתיבתם בכותרת המאמר, בכותרת משנה ובמאמר עצמו. בדרך זו כאשר יתבצע חיפוש של המילה במנוע החיפוש, האתר יופיע בדירוג גבוה יותר.

ראו גם
------

* רעיונאי
* קידום מכירות
* תקשורת שיווקית
* שיווק באמצעות תוכן
מזרקת האריות בפטיו דה לוס לאונס בארמון אלהמברה בגרנדה
**מג'לס** הוא המשתה החצרני האנדלוסי, אותו אימצו עשירי יהודי ספרד בתור הזהב.
אדם בעל כוח ומעמד פוליטי, כלכלי וחברתי היה מכונה 'הנדיב', והוא היה מכנס סביבו משוררים שנתמכו על ידו כלכלית. בתמורה, הם היו כותבים שירים שהיו מושרים במשתאות שערך.
הנדיב היה מזמין למשתאות אלה את האנשים אשר רצה בחברתם, והם היו נפגשים, בדרך כלל בחצרות הארמונות, לשעות ארוכות של שתיית יין והאזנה לשירים, ריקודים, וחידושים מתחום הרוח והמדע בחסות הנדיב.
החברה החצרנית היהודית בספרד הגיעה למעמד גבוה בזכות כוחם הפוליטי, הכלכלי והחברתי. אנשים אלו סיגלו לעצמם את דרך חייהם של האריסטוקרטים הערבים, והקימו סלונים ספרותיים בארמונותיהם.

הווי המשתה החצרני האנדלוסי
--------------------------

מג'לס, איור מהמאה ה-13
השירה שימשה כבידור העיקרי בתרבות החצרנית. היא לוותה בנגינה, בזמר ובריקוד, ומקומה היה תמיד במסגרת מתורבתת ולעולם לא בטבע פראי.
לעיתים המשתה נערך בארמון, אך בדרך כלל יצאו האנשים החוצה, לגנים. הגנים עוצבו כדוגמת הגנים בארמונות הערביים: ערוגות בשמים, צמחים ופרחים; ציפורי שיר; תעלות, בריכות ומזרקות מים. הטבע נוכח במשתה למטרות יופי ואסתטיקה בלבד, ולא הורשה לגדול ולצמוח פרא.
אלמנט חשוב נוסף במשתה החצרני היה היין, ושירים רבים סובבים סביב נושא זה. בשירים רבים הדובר מזמין את הקהל לשתות עמו, מהלל את היין או מדבר על מזיגת היין על ידי עלמים ועלמות יפי תואר. פעמים רבות היין מתקשר לאור כאנלוגיה ולאושר כגורם.

ראו גם
------

* שירת ימי הביניים של יהדות ספרד

לקריאה נוספת
------------

* יוסף וייס, 'תרבות חצרנית ושירה חצרנית בירורים להבנת שירת ספרד העברית', **ספר הכינוס העולמי למדעי היהדות קיץ תש"ז**, הוצאת ספרים ע"ש י"ל מאגנס האוניברסיטה העברית, תשי"ב
גשר סינגפור-גוהור, אחד משני הגשרים המחברים בין סינגפור ליבשה. מראה לעבר העיר ג'והור בהרו
הגשר השני בין מלזיה וסינגפור
**מצר ג'והור** הידוע גם כ**מצר טבראו** (במלאית **Selat Johor** או **Selat Tebrau**) הוא מצר ים המפריד בין האי סינגפור לבין מדינת ג'והור במלזיה השוכנת על חצי האי המלאי. רוחבו של המצר כקילומטר בודד במרכזו, ואורכו כ-55 ק"מ. בשני קצותיו מתחבר מצר ג'והור עם מצר סינגפור. בצידו המזרחי של המצר נשפך אליו נהר קואלה ג'והור, ובאזור זה שוכנים מספר איים שהחשובים שבהם, הם האי אובין (Pulau Ubin) והאי טקונג (Palau Tekong) השייכים לסינגפור.

לרוחבו של המצר נמתחים שני גשרים המחברים את סינגפור ליבשת אסיה:

גשר ג'והור-סינגפור (מלאית **Tambak Johor**) שאורכו 1,056 מטר, הושלם בשנת 1923 לאחר ארבע שנות בניה. בשנת 1942 נהרס חלק מהגשר באופן יזום כדי למנוע מהיפנים לפלוש אל סינגפור, אך הוא נבנה מחדש לאחר שהיפנים כבשו את האי. על הגשר עוברים כביש אגרה, מסילת רכבת, נתיב להולכי רגל וצינורות המספקים מים לסינגפור. על הגשר עוברים כ-60,000 כלי רכב ביום רגיל, ובסופי שבוע וחגים הוא סובל מעומסי תחבורה כבדים. בשל כך שהגשר ממוקם סמוך לפני הים, הוא אינו מאפשר מעבר כלי שיט מתחתיו. בשנת 2003 בקשה מלזיה להחליף את הגשר הקיים בגשר חדש וגבוה יותר אשר יאפשר תנועת כלי שיט מתחתיו ויקל על עומסי התנועה בתחומה. שתי המדינות לא הצליחו להגיע לעמק השווה בעניין זה, והדבר גרם למתיחות ביחסיהם. לבסוף, בשנת 2006 ירד נושא החלפת הגשר מהפרק.

בחלקו המערבי של המצר נבנה גשר נוסף המכונה "הגשר השני בין מלזיה וסינגפור" (מלאית **Laluan Kedua Malaysia-Singapura**). גשר זה נפתח לתנועה בשנת 1998 כדי להקל על עומסי התנועה בגשר ג'והור-סינגפור. אורכו של גשר זה הוא 1,920 מטר והוא כולל שלושה מעברים לכלי שיט שהגדול שבהם הוא ברוחב של 75 מטר ובגובה של 25 מטר.

ראו גם
------

* מצר סינגפור

קישורים חיצוניים
----------------

ויקישיתוף מדיה וקבצים בנושא **מצר ג'והור** בוויקישיתוף
* מצר ג'והור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539498805171
* LCCN: sh98005445
* VIAF: 316600140
* WorldCat: viaf-316600140

 |